Brian O’Neill
Kesäkuussa 2015 Los Angeles Kings kauppasi O’Neillin New Jersey Devilsiin vaihdossa kesän seitsemännen kierroksen varausvuoroon. Hän teki seuran kanssa samalla uuden, yksisuuntaisen sopimuksen. O’Neill aloitti kauden 2015–2016 Devilsin NHL-vahvuudessa ja teki NHL-debyyttinsä runkosarjan toisella kierroksella 10. lokakuuta 2015 vieraissa Washington Capitalsia vastaan. Hän sai ottelussa jääaikaa 9.39 minuuttia ja tehomerkinnän +1. O’Neill pelasi NHL:ssä 22 runkosarjaottelua tehden kaksi syöttöpistettä, kunnes Devils asetti hänet siirtolistalle joulukuussa 2015. Koska mikään toinen seura ei napannut O’Neillia, hän pelasi loppukauden farmijoukkue Albany Devilsissa.
Shane O’Brien
Shane O’Brien debytoi NHL:ssä 6. lokakuuta 2006 ottelussa Los Angeles Kingsiä vastaan. Ensimmäinen maali syntyi 18. lokakuuta. Helmikuussa 2007 kanadalainen jätti neljän vuoden jälkeen Anaheimin organisaation, kun Tampa Bay Lightning vaihtoi hänet ja kolmannen kierroksen varausvalinnan maalivahti Gerald Colemaniin ja ensimmäisen kierroksen varausvalintaan. Vaihto tapahtui juuri ennen vaihtojen takarajaa, joten O'Brien päätti kautensa Lightningissa. Kevään myötä puolustaja sai ensikosketuksensa NHL:n pudotuspeleihin.